stanford-oval/wikipedia huggingface dataset:
זוחלים ודו-חיים בישראל - מדריך שדה
תיאור כללי

מיקומה של ישראל בנקודת החיבור שבין יבשות אפריקה, אירופה ואסיה, מאפשר מפגש נדיר עם מגוון גדול של מיני זוחלים ודו-חיים. מדריך השדה לזוחלים ולדו-חיים בישראל, מזמן היכרות עם כלל המינים ממחלקות אלו בישראל.
המדריך כתוב בשפה פשוטה וכולל איורים ותמונות שמנגישים לקורא את המידע באופן נוח וזמין. המדריך תוכנן כך שייתן מענה מיטבי הן לילדים וחובבי טבע בתחילת דרכם והן לאנשי מקצוע.
לכל מין במדריך מתוארות התזונה, ההתנהגות, הרבייה, והתפוצה בישראל ושאר העולם. בנוסף, לכל מין מובאות מספר תמונות צבע, לצד הסברים מילוליים שמסייעים לזהות את בעל החיים ולהבדיל בינו ובין מינים דומים לו.
פרק מיוחד מוקדש לזוחלים אוהבי חול (פסמופילים) שמאכלסים את בתי הגידול החוליים. בפרק מופיעים צילומי עקבות של המינים הנפוצים בחולות, ומוסבר כיצד להתחקות אחריהן.
נוסף למידע המעודכן על המינים השונים, המדריך דן בשמירת טבע ובאיומים שמסכנים את המשך קיומן של אוכלוסיות זוחלים ודו-חיים בישראל.
צילומים של בתי הגידול השונים בישראל, בליווי הסברים ומידע על האקלים והתנאים השוררים בהם, משלימים את התמונה ומאפשרים להבין כיצד מדינה כה קטנה מאכלסת מספר רב ומגוון של מיני זוחלים ודו-חיים.
הרקע לכתיבת הספר

כותבי הספר המקורי (2011) אביעד בר וגיא חיימוביץ סיימו לקראת שנת 2010 פרויקט רב-שנתי של צילום כל מיני הזוחלים והדו-חיים בישראל בבית הגידול הטבעי שלהם. בעקבות הפרויקט חוקרי זוחלים ודו-חיים מרחבי העולם יצרו עימם בבקשה לקבלת מידע מסודר לגבי המינים הנפוצים בישראל לקראת ביקור עתידי או כתיבת מאמר מדעי. לאור ריבוי הפניות והמחסור המוחלט במידע המונגש בשפה האנגלית, החלו אביעד וגיא לחשוב על מדריך מסודר אשר יכלול את כל המידע וינגיש אותו בשפה האנגלית לקהל הבינלאומי.
טרום הופעת המדריך במהדורתו הראשונה (2011), לא היה בנמצא אף גוף ידע מסודר בנושא זוחלים ודו-חיים בישראל בשפה האנגלית.
מהדורות > 2011

מהדורה ראשונה באנגלית תחת השם "A Field Guide to Reptiles and Amphibians of Israel"
כריכה רכה
הוצאה עצמית
כותבים: אביעד בר וגיא חיימוביץ
מסת"ב: מסת"ב 978-965-91880-0-0
מהדורות > 2013

מהדורה ראשונה בעברית, שהיא למעשה תרגום של המהדורה באנגלית
כריכה קשה
הוצאה עצמית
כותבים: אביעד בר וגיא חיימוביץ
מסת"ב: מסת"ב 978-965-91880-1-7
מהדורות > 2018

מהדורה שנייה (ומעודכנת) בעברית
כריכה קשה
העדכונים כללו תיקונים קלים, עדכונים לשינויים טקסונומיים שקרו מאז 2013 ועדכוני תמונות
הוצאת רשות הטבע והגנים
מסת"ב: מסת"ב 978-965-91880-1-7
מהדורות > 2021

מהדורה שנייה באנגלית
כריכה קשה
הוצאת Edition Chimaria תחת השם "Field Guide to the Amphibians and Reptiles of Israel"
כותבים: אביעד בר, גיא חיימוביץ ופרופ' שי מאירי
מסת"ב: מסת"ב 9783-89973-120-0
מהדורות > 2022

מהדורה שלישית מחודשת לחלוטין מבחינת גוף הידע, הפורמט ועוד שינויים רבים
כריכה קשה
הוצאת רשות הטבע והגנים
כותבים: אביעד בר, גיא חיימוביץ ואמיר ארנון
מסת"ב: מסת"ב 978-965-91880-2-4
כל המהדורות בסדר כרונולוגי מימין (ראשונה) לשמאל (אחרונה)
חסם צרור הולכה שמאלי אחורי

| --- | --- |

מערכת ההולכה וההפעלה החשמלית של הלב
 תחום:  קרדיולוגיה 
 סיווגים
 ICD-10:  I44.5 
 ICD-11:  BC63.41 
 
חסם צרור הולכה שמאלי אחורי (left posterior fascicular block -‏ LPFB) הוא הפרעה במערכת ההפעלה וההולכה החשמלית של הלב במסגרתה נחסם חלקו האחורי של צרור ההולכה השמאלי, כך שאינו מוליך את הדחף החשמלי אל הקיר התחתון והאחורי של חדר שמאל.
במערכת הולכה חשמלית תקינה, דחף חשמלי ראשוני (דה-פולריזציה) מופק על ידי הקוצב הראשי של הלב, עובר בעליות הלב ומשם ממשיך אל קשר הפרוזדור והחדר (AV node). לאחר השהייה קצרה בקשר הפרוזדור והחדר, ממשיך הזרם החשמלי דרך "סיב ההולכה על שם היס" אל לצרורות ההולכה הימני והשמאלי שמוליכים את החשמל אל החדרים. צרור ההולכה השמאלי מתחלק לאלומה קדמית ואחורית, כאשר האלומה האחורית מוליכה את החשמל לקיר התחתון ולקיר האחורי של חדר שמאל של הלב.
במצב של חסם צרור הולכה שמאלי אחורי, עובר הזרם החשמלי אל הקיר התחתון והאחורי דרך חלקו הקדמי של צרור ההולכה השמאלי ודרך צרור ההולכה הימני, מה שגורם לסטיית ציר ימנית, אותה ניתן לראות בתרשים הא.ק.ג.. בניגוד לחסם צרור הולכה שמאלי קדמי, חסם אחורי הוא נדיר יחסית, זאת בשל עוביו של צרור ההולכה השמאלי האחורי ואספקת הדם הכפולה אליו, שמונעים את חסימתו.
אבחנה

הקריטריונים לאבחנה של חסם צרור הולכה שמאלי אחורי הם:
סטיית ציר ימנית - בין 90–180 מעלות
גלי R נמוכים וגלי S עמוקים בלידים 1 ו-AVL
גלי Q קטנים וגלי R גבוהים בלידים 3 ו-AVF
QRS צר או מעט מורחב - 80–110 מילישניות
התארכות הזמן העובר בין תחילת מכלול QRS ועד לנקודה הגבוהה ביותר בגל R‏ (Prolonged R-wave peak time) למעל 45 מילישניות
היעדר סיבה אחרת לסטיית ציר ימנית, כגון היפרטרופיה של חדר ימין
ראו גם

חסם צרור הולכה ימני
חסם צרור הולכה שמאלי
חוט בנאים

חוט בנאים טיפוסי
חוט בנאים (נקרא גם: חוט סימון) הוא כלי עבודה ידני המשמש לסימון קווים ישרים בעבודות בניה ונגרות.
מבנה

חוט בנאים עשוי בדרך כלל מחוט כותנה, או חומר סינתטי חזק ואלסטי. מגיע בדרך כלל כשהוא מלופף.
לשימוש רב פעמי, ניתן להשתמש בצ'וק ליין, מכשיר המאחסן בתוכו חוט עשוי מחומר הסופח אבקת סימון ובקצהו מותקן תופסן. את הצוק ליין ממלאים מדי פעם באבקת סימון צבעונית הצובעת את החוט.
שימושים

להלן מספר שימושים בחוט הבנאים:
במהלך מתווה יסודות, משמש לסימון תוואי שטח (בעיקר בעבודות בנייה). עם מריחתו בגיר לבן, מתיחתו והצמדתו לקרקע, יכול לסמן קו ישר (Skirrett). בעזרת החוט מתווים את המסלול המבוקש מנקודה לנקודה.
בהנחת מרצפות - מסמן את המיקום הישר של המרצפות המונחות, כדי לוודא שהריצוף יצא ישר ומדויק.
בהנחת לבנים על נדבך הקיר - התווית קו ישר שלידו יונחו הבלוקים.
משמש גם לקשירה של משקולת, כדי לבדוק ניצבות של קיר (כמו אנך).
בתור שנוגריסט בתחילת העבודה, לסימון גבולות או אפילו לסימון גובה.
ניתן להשחיל חוט בנאים באמצעות שואב אבק, והוא יוביל אחריו חוט משיכה חזק יותר.
ניתן להשתמש בחוט זה במגוון עבודות אומנות ויצירה, תליית תמונות ועוד.
ולכל צורך של חוט, לקשירה רופפת של חומר גלם.
חוט בנאים אינו טוב לסימון גובה במפתחים גדולים, עקב משקלו העצמי.
זכויות להט"ב במקדוניה הצפונית

| --- | --- |

מקדוניה הצפונית
 מעמד בחוק:  הומוסקסואליות ולסביוּת חוקיות מ-1996
 שירות צבאי:  לסביות, הומואים וביסקסואלים מוצהרים מורשים לשרת בצבא מקדוניה הצפונית
 הגנה מפני אפליה:  החוק אוסר אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  נישואים חד־מיניים אינם חוקיים במדינה
 
 הצבעה על הצהרת האו"ם:  בעד
תושבים להט"בים עשויים להתמודד עם אתגרים משפטיים וחברתיים שלא חווים תושבים שאינם להט"בים. הפעילות המינית של להט"בים הן חוקיות במקדוניה הצפונית מ-1996, והמדינה אסרה אפליה על רקע נטייה מינית וזהות מגדרית מ-2019, אך זוגות מאותו המין ומשקי בית שבראשם זוגות חד-מיניים אינם זכאים לאותן הגנות משפטיות העומדות לרשות הזוגות שאינם חד-מיניים.
ב-2019 דירג הארגון ILGA-Europe את מקדוניה הצפונית במקום ה-39 מתוך 49 ממדינות אירופה מבחינת חקיקת זכויות להט"ב.
חוקיות של פעילות מינית מאותו המין

הומוסקסואליות ולסביוּת הוצאו מחוץ לחוק במקדוניה הצפונית ב-1996, לאחר שהוצאה מחוץ לחוק זה היוותה תנאי להצטרפות מועצת אירופה.
הכרה בזוגות חד-מיניים

אין הכרה חוקית של זוגות חד-מיניים. חוק המשפחה במקדוניה הצפונית מגדיר נישואין כ”איחוד בין גבר לאישה”.
בספטמבר 2013, הוצע תיקון חוקתי להגדרת הנישואין כאיחוד בין גבר לאישה לא הצליחה לעמוד ברוב של שני שלישים בבית הנבחרים של מקדוניה הצפונית (אנ')‏. בסוף יוני 2014, המפלגה VMRO-DPMNE שנבחרה מחדש הגישה את הצעת החוק, הפעם בתקווה שמפלגת האופוזיציה השמרנית, המפלגה הדמוקרטית של האלבנים (אנ'), תספק את הקולות הנוספים הדרושים כדי שהחוק יעבור.
בינואר 2015, הצביע הפרלמנט בעד ההגדרה החוקתית של הנישואים כאיחוד אך ורק בין גבר לאישה. בנוסף, פוליטיקאים אימצו תיקון כדי להבטיח כי יהיה צורך ברוב של שני שלישים להסדרת הנישואים, איגודים משפחתיים ואזרחיים. רוב כזה היה בעבר שמור רק לנושאים כמו ריבונות ושאלות טריטוריאליות. ב-9 בינואר אישרה הוועדה הפרלמנטרית לסוגיות חוקתיות בשורה של תיקונים, כולל הגבלת הנישואים ודרישת הרוב של שני שלישים שנכללה ברגע האחרון. ב-20 בינואר אושרו התיקונים בפרלמנט. כדי להוסיף תיקונים אלה לחוקה (אנ'), נדרשה הצבעה סופית. הישיבה הפרלמנטרית האחרונה החלה ב-26 בינואר, אך מעולם לא הסתיימה, מאחר שהקואליציה לא השיגה את הרוב של שני שלישים הדרושים. מושב הפרלמנט בנושא התיקונים החוקתיים היה בהפסקה עד סוף 2015, ולכן התיקון נכשל.
הגנה מפני אפליה

מ-2008 ועד ל-2010, הומוסקסואלים, לסביות וביסקסואלים מקדוניים הוגנו מפני אפליה בתחום התעסוקה. עם זאת, בתחילת 2010, תוך כדי עדכון החוק לאפליה, הסר הפרלמנט של מקדוניה הצפונית נטייה מינית מרשימת ההגנות מפני אפליה.
במרץ 2019, עם 52 קולות בעד ו-3 נמנעים, אימץ הפרלמנט חוק חדש נגד אפליה הכולל נטייה מינית וזהות מגדרית. ב-22 במאי, נכנס לתוקפו החוק למניעה ולהגנה מפני אפליה (במקדונית: Закон за спречување и заштита од дискриминација; באלבנית: Ligji për parandalimin dhe mbrojtjen nga diskriminimi) לאחר שהנשיא סטבו פנדרובסקי חתם על החוק.
זהות מגדרית וביטוי

בינואר 2019 קבע בית הדין האירופי לזכויות אדם כי הדרישה של מקדוניה הצפונית לפיה טרנסג'נדרים יעברו ניתוח לשינוי מין לפני שניתן לשנות את הסמן המגדרי שלהם במסמכי תעודת הזהות היא פגיעה בזכויות האדם. בפסק הדין נקבע כי ליקויים בחוקי מקדוניה הצפונית הנוגעים לשינוי מגדר במסמכי זיהוי רשמיים פגעו בחייהם הפרטיים של מקדונים טרנסג'נדרים.
תנאי החיים

הסצנה הגאה במקדוניה הצפונית קטנה מאוד. ישנם כמה מקומות גיי פרנדלי בסקופיה וכמה ברים שמארגנים "לילות להומוסקסואלים". המדינה עצמה שמרנית בעיקר מבחינה חברתית כלפי הומוסקסואליות. ישנם דיווחים רבים על השפלות פומביות, פיטורי עובדים ואף השלכת בני נוער הומוסקסואלים לרחובות עקב התגלות נטייתם המינית.
ב-2019, דורגה מקדוניה הצפונית כמדינה העשירית הגרועה באירופה לתיירים להט"בים.
ב-29 ביוני 2019, כ-1,000 איש השתתפו במצעד הגאווה הראשון בסקופיה. כמה מהשרים במדינה הצטרפו למצעד, בהם שרת הביטחון ראדמילה שקרינסקה ושרת העבודה והרווחה מילה צרובסקה. במצעד זה, השתתפו גם כמה דיפלומטים זרים.
תנאי החיים > דעת קהל

סקר שנערך ב-2002 על ידי המרכז לזכויות האזרח וזכויות האדם הראה כי למעלה מ-80% מהנשאלים שנשאלו ראו בהומוסקסואליות כ"הפרעה פסיכיאטרית שמסכנת משפחות". כ-65% מהנשאלים ענו כי "להיות הומוסקסואל זה פשע שמצדיק תקופת מאסר".
בדרך כלל, נשים יותר ליברליות ביחסיהן להומוסקסואליות לעומת גברים ותושבים שגרים בכפרים.
תנאי החיים > ארגוני זכויות להט"בים

ישנם שלושה ארגונים עיקריים ומרכז תמיכה הפועלים בתחום זכויות הלהט"ב:
להט"ב המאוחד (במקדונית: ЛГБТ Јунајтед; באלבנית: Të bashkuar LGBT) הוא ארגון שהוקם לאחרונה, הפועל אך ורק לשמירה על זכויות הלהט"ב במדינה. הארגון ארגן את שבוע הגאווה הראשון אי פעם בסקופיה בסוף יוני 2013 לצד הקואליציה "זכויות מיניות ובריאות של קהילות שולי המרגניזציה". התוכנית כללה בעיקר שידורם והצגתם של סרטים להט"בים.
EGAL (במקדונית: ЕГАЛ) הוא הארגון הוותיק ביותר הפועל בתחום סוגיות הבריאות של ההומוסקסואלים ושל הלסביות. ארגון זה הוא גם מאחד מהתומכים העיקריים בפסטיבל הסרטים דז'וניצה, שמציג סרטים להט"בים.
הקואליציה "זכויות מיניות ובריאות של קהילות שולי המרגניזציה" (במקדונית: Коалиција „Сексуални и здравствени права на маргинализираните заедници“; באלבנית: Koalicionin ”Të drejtat seksuale dhe shëndetësore të komuniteteve të margjinalizuara”) הוא ארגון שעובד באופן חלקי בתחום זכויות הלהט"ב ומארגן אירועים שונים לקידום שוויון. הארגון עבד על ארגון שבוע הגאווה בסקופיה ב-2013.
מרכז התמיכה הלהט"בי (במקדונית: ЛГБТИ Центар за поддршка; באלבנית: Qendra mbështetëse për LGBTI) היא חברת בת של ועדת הלסינקי לזכויות האדם של מקדוניה הצפונית (אנ') שממוקמת בסקופיה, והיא עובדת על שינוי המצב החוקי והחברתי של להט"בים במקדוניה הצפונית באמצעות חיזוק קהילתי, סנגור וסיוע משפטי חינם.
תנאי החיים > דו"חות המדינה על נוהלי זכויות האדם לשנת 2012

על פי דו"חות המדינה בארצות הברית על נוהלי זכויות האדם במקדוניה הצפונית ב-2012, קהילת הלהט"ב נפגעת ומוטרדת על ידי החברה המקדונית, התקשורת המקדונית והרשויות המקדוניות. בדו"ח נאמר כי: ”פעילים המייצגים את זכויותיהם של להט"בים דיווחו על אירועים של דעות קדומות בחברה, כולל הטרדה ושימוש בגנאי, כולל בתקשורת ובמממשלה. בנובמבר הושחתה מרכז התמיכה הלהט"בי של ועדת הלסינקי ושני פעילים הותקפו תוך שהם תלו שלטים לסובלנות”
טבלת סיכום

| קריטריון> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | הערות> מעמדם של הומוסקסואלים ושל לסביות בחוק |
| --- | --- | --- | --- |
| הומוסקסואליות ולסביוּת חוקיות |  |  | משנת 1996 |
| גיל ההסכמה שווה |  |  | משנת 1996 |
הומוסקסואליות אינה מסווגת כהפרעה נפשית: 
הכרה בזוגיות חד־מינית
הכרה בנישואי חוזה: 
הכרה בזוגיות רשומה: 
הכרה בנישואים חד־מיניים: 
אימוץ והורות
התרת אימוץ ללהט"בים יחידים: 
התרת אימוץ ילד של בן או בת הזוג: 
התרת אימוץ לזוגות חד־מיניים: 
הכרה בהורות משותפת בתעודות הלידה של ילדים של זוגות חד־מיניים: 
גישה להפריה חוץ־גופית עבור זוגות לסביות: 
התרת פונדקאות לזוגות הומוסקסואלים: 
טרנסג'נדריות ושינוי מגדר
מתן אפשרות לשינוי המגדר במסמכים ממשלתיים: 
הכרה במגדר שלישי במסמכים ממשלתיים: 
מניעת התערבויות רפואיות במינם הביולוגי של ילדים המוגדרים כאינטרסקס: 
טרנסג'נדריות אינה מסווגת כהפרעה נפשית: 
הגנה מפני אפליה
|  | על רקע נטייה מינית | על רקע זהות מגדרית |  |
| חוקים נגד אפליה במקומות עבודה |  |  | משנת 2019 |
| חוקים נגד אפליה באספקת מוצרים ושירותים |  |  | משנת 2019 |
| חוקים נגד אפליה בכל התחומים (כולל אפליה בלתי ישירה והסתה) |  |  | משנת 2019 |
הגנה מפני אלימות
|  | על רקע נטייה מינית | על רקע זהות מגדרית |  |
שונות
להט"בים מורשים לשרת בצבא: 
טיפולי המרה אסורים עבור קטינים: 
גברים המקיימים יחסי מין עם גברים מורשים לתרום דם:
ראו גם

זכויות להט"ב באירופה
זכויות האדם במקדוניה הצפונית
הערות שוליים

↑  Rainbow Europe: North Macedonia
1 2  Gay Macedonia (אורכב 17.07.2012 בארכיון Wayback Machine)
↑  The Family Law
↑  "Macedonia rejects amending constitution to define marriage as one man, one woman". LGBTQ Nation. 25 בספטמבר 2013. אורכב מ-המקור ב-15 בינואר 2019. נבדק ב-25 בספטמבר 2013. {{cite news}}:  (עזרה)
↑  "Macedonia Moves to Rule Out Same-Sex Marriage". Balkan Insight. 1 ביולי 2014. {{cite news}}:  (עזרה)
↑  Lavers, Michael K. (21 בינואר 2015). "Macedonian lawmakers approve same-sex marriage ban". Washington Blade. נבדק ב-2 במרץ 2015. {{cite news}}:  (עזרה)
↑  MACEDONIA, LGBTI Equal Rights Association for Western Balkans and Turkey
↑  Article about the need for protection of LGBT rights (אורכב 20.01.2015 בארכיון Wayback Machine)
↑  "North Macedonia's parliament adopts anti-discrimination law". xinhuanet.com. 12 במרץ 2019. {{cite web}}:  (עזרה)
↑  ILGA-Europe, We are thrilled to see that the anti-discrimination law came into effect in #NorthMacedonia after the President signed it on 22 May. Sexual orientation and gender identity are included as protected grounds, which is a result of the #LGBTI movement’s efforts for many years.pic.twitter.com/UAYrGwb2Pc, @ILGAEurope, ‏2019T3:55 (באנגלית)
↑  "Kosovo turns its eye on Macedonian transgender rights". Pristina Insight. 31 בינואר 2019. {{cite web}}:  (עזרה)
↑  "Transgender Macedonians Hail 'Turning Point' European Court Ruling". Balkan Insight. 31 בינואר 2019. {{cite web}}:  (עזרה)
↑  Sinisa Jakov Marusic (2013-05-03). "Macedonia Gay Rights Record 'Worst in Balkans'". Balkan Insight. נבדק ב-2014-04-11.
↑  "Europe's best country for LGBT travellers". Stuff.co.nz. 22 במאי 2019. {{cite web}}:  (עזרה)
↑  "First gay pride rally held in North Macedonia". Deutsche Welle. 29 ביוני 2019. {{cite web}}:  (עזרה)
↑  "North Macedonia holds first pride parade". Brinkwire. 1 ביולי 2019. {{cite web}}:  (עזרה)(הקישור אינו פעיל)
↑  "North Macedonia's Capital Holds First Gay Pride Parade". Radio Free Europe/Radio Liberty. 29 ביוני 2019. {{cite web}}:  (עזרה)
↑  Marusic, Sinisa-Jakov (29 ביוני 2019). "North Macedonia Capital Hosts First Pride Parade". Balkan Insight. Skopje. {{cite web}}:  (עזרה)
↑  Sociological Report: "the former Yugoslav Republic of Macedonia", However, public opinion towards LGBT community reportedly continues to be generally negative. In 2002, the Centre for Civil and Human Rights conducted a representative survey, which revealed that 80% of Macedonians saw homosexuality as a psychiatric disorder which they perceived as a danger to the family. The same survey revealed that 65% of those asked still saw it as a crime.
↑  Gay Macedonia (אורכב 08.06.2009 בארכיון Wayback Machine)
1 2  Article about the Skopje Pride Week (אורכב 27.06.2013 בארכיון Wayback Machine)
↑  Program for Dzunitsa 2012
↑  "Country Reports on Human Rights Practices for 2012, Macedonia". U.S. Department of State. נבדק ב-2013-04-26.
חסמין בקר וורלה

| --- | --- |
אין תמונה חופשית
 לידה:  28 באפריל 1986 (בת 38) בואנוס איירס, ארגנטינה 
 מדינה:  ארגנטינה 
 תקופת הפעילות:  2002–2012 (כ־10 שנים)
 פרופיל ב-IMDb
 
חסמין בקר וורלה (בספרדית: Jazmín Beccar Varela; נולדה ב-28 באפריל 1986) היא שחקנית, זמרת ועיתונאית ארגנטינאית, אשר התפרסמה בשל תפקידה בתור לוחן לינרס בטלנובלה "המורדים".
ביוגרפיה

היא נולדה בבואנוס איירס, ארגנטינה ולה שלוש אחיות, פליסיטאז, קמילה ופאס.
קריירה

בשנת 2002 החלה לשחק בטלנובלה של כריס מורנה "המורדים" שם היא שיחקה את לוחן לינרס,לצד חברתה הטובה עד היום קמילה בורדונבה
בשנת 2005 היא שיחקה בטלנובלה "אהבת נעורים", לצדה של קמילה בורדונבה, שותפתה ל"המורדים".
בשנת 2007 שיחקה בטלנובלה "רומיאו ויוליה" בתור מלנה אריזמנדי; המבוססת על הטרגדיה המפורסמת "רומיאו ויוליה" מאת ויליאם שייקספיר.
חיים אישיים

חסמין מזדהה כלסבית.
חסמין עזבה את בן זוגה וכיום מגדלת את בנה ביחד עם בת זוגה סופיה. ולשתיהן בת נוספת משותפת.
ז'אן רישפן

| --- | --- |

 לידה:  4 בפברואר 1849 אלמדייה, Department of Algiers, צרפת 
 פטירה:  12 בדצמבר 1926 (בגיל 77) rue de la Tour, הרובע השישה-עשר של פריז, צרפת 
 מדינה:  צרפת 
 מקום קבורה:  Pléneuf-Val-André 
 מקום לימודים:  תיכון שארלמיין, אקול נורמל סופרייר 
 שפות היצירה:  צרפתית 
 צאצאים:  ז'אק רישפן, טיארקו רישפן 
 פרסים והוקרה:  אביר בלגיון הכבוד (31 בדצמבר 1909)  מפקד בלגיון הכבוד (28 בפברואר 1924)  קצין בלגיון הכבוד (23 ביולי 1912)  פרס אמיל אוז'ייה (1899) 
 חתימה:   
 
זַ'אן רִישְׁפֶּן (בצרפתית: Jean Richepin; 4 בפברואר 1849 –  12 בדצמבר 1926) היה משורר, סופר ומחזאי צרפתי.
קורות חייו

ז'אן רישפן, בנו של רופא צבאי, נולד ב-4 בפברואר 1849 במדאה (אנ'), שבאלג'יריה הצרפתית.
בבית הספר ובאקול נורמל סופרייר הוא הצטיין, אם כי היה לא ממושמע, ומצא פורקן פיזי בכיוונים שונים: תחילה בכוח הצבאי הבלתי סדיר המכונה הקלעים החופשיים (סוג של לוחמי גרילה) במלחמת צרפת-פרוסיה, ולאחר מכן כשחקן, ספן וסוור; ופורקן אינטלקטואלי בכתיבת שירים, מחזות ורומנים אשר שיקפו בצורה חיה את כישרונו הבלתי יציב, אך שאין לפקפק בו. מחזה, L'Étoile ("הכוכב"), שנכתב על ידו בשיתוף עם אנדרה ז'יל (אנ') (1840–1885), הופק ב-1873; אך רישפן כמעט ולא היה ידוע עד לפרסום ב-1876 של ספר שירה שכותרתו La Chanson des gueux ("שיר הקבצנים"), שהיה לדברי ז'אק סלאר (Jacques Cellard) הכרזת מלחמה נגד הבורגנות. התבטאותו הבוטה של רישפן הביאה למאסרו ולהטלת קנס בגין התבטאויות מגונות. האוסף פורסם מחדש, ללא הקטעים השנויים במחלוקת, שפורסמו בנפרד בבריסל ב-1881.
אותה איכות אפיינה את ספרי השירה הבאים שלו: Les Caresses ("הליטופים"; 1877), Les Blasphèmes ("חילול הקודש"; 1884), La Mer ("הים"; 1886), Mes paradis ("גן העדן שלי"; 1894) ו-La Bombarde ("ההפצצה"; 1899). הרומנים שלו התפתחו מהסגנון הדיכאוני והאכזרי של Les morts bizarres ("מקרי המוות המוזרים"; 1876), La Glu ("הדבק"; 1881) ו-Le Pavé ("המדרכה") לפסיכולוגיה המהורהרת יותר של Madame André ("מאדאם אנדרה"; 1878), Sophie Monnier ("סופי מונייה"; 1884), Cisarine ("סיזארין"; 1888), L'Aîné ("הבכור"; 1893), Grandes amoureuses ("מאהבים גדולים", 1896) ו-La Gibasse ("הז'יבס", 1899), ולתיאור הפשוט יותר של החיים ב-Miarka (מיירקה, 1883), Les Braves Gens ("האנשים האמיצים", 1886), Truandailles (טריאנדיי; 1890), La Miseloque ("המיזלוק", 1892) ו-Flamboche ("פלאמבוש"; 1895).
מחזותיו, על אף שנפגמו מדי פעם בנטייתו האופיינית לאלימות דרמטית של מחשבה ושפה, מהווים במובנים רבים את יצירתו הטובה ביותר. רובם הופקו בקומדי פראנסז. במהלך שנות ה-80 של המאה ה-19 היה לו רומן עם שרה ברנאר, השחקנית הגדולה של אותה תקופה.
רישפן וארתור רמבו נפגשו ב-1871 ונראה כי יצרו מערכת יחסים ידידותית: דרכו, בכל מקרה, נשמרו כתבי היד של Fêtes de la patience ("פסטיבלי סבלנות", כולל בעיקר "Chanson de la plus haute Tour" – "שיר המגדל הגבוה ביותר"). כמו כן, רישפן היה אחד מ"שבעה נמענים ידועים" בלבד של המהדורה הראשונה של Une saison en enfer ("עונה בגיהנום"). הם המשיכו להתכתב לפחות עד 1874.
ב-14 ביוני 1913 נערך במלון הייד פארק בלונדון נשף מטעם Ligue des Gourmands ("ליגת אניני הטעם"). התפריט עוצב על ידי אוגוסט אסקופייה, מייסד הליגה, שגם הרים כוסית, ובזמנו נשיא שותף עם רישפן.
רישפן זכה בשלושה פרסים שהוענקו על ידי האקדמיה הצרפתית: Prix Toirac עבור הקומדיה הטובה ביותר בחרוזים או פרוזה שהוצגו בתיאטרון הצרפתי במהלך השנה הקודמת, בשנת 1893, עבור Par le glaive ("לפי החרב"), ושוב, בשנת 1906, עבור דון קיחוטה. הוא גם זכה ב-Prix Émile-Augier (הוענק למחבר של יצירה דרמטית), ב-1899, עבור Le Chemineau ("הנווד"). הוא נבחר לאקדמיה הצרפתית ב-5 במרץ 1908. הוא היה גם מפקד במסדר לגיון הכבוד.
לוח הנצחה מוקיר אותו ברחוב rue de la Tour מספר 85, פריז, על חזית הבניין שבו הוא מת.
גם בנו, ז'אק רישפן, היה מחזאי; אחד המלחינים האהובים על ז'אן רישפן, קסבייה לרו (Xavier Leroux), הלחין מוזיקה לקומדיה של ז'אק רישפן Xantho chez les courtisanes ("קסאנטו בין הקורטיזנות"). בנו השני, טיארקו רישפן, היה מלחין אופרטות ומוזיקה לקולנוע.
רישפן וקומפוזיטורים

רישפן עיבד ליברית מהרומן שלו Miarka la fille à l'ours ("מיארקה הילדה עם הדוב") משנת 1883 לאופרה "מיארקה" של אלכסנדר ז'ורז' (אנ') (פריז, 1905), ו-"Le mage"‏ (1891) למוזיקה של ז'יל מאסנה (פריז, 1891). Le Flibustier ("הפיראט") נעשה לאופרה על ידי צזאר קואי (1888). רישפן עיבד ממחזהו Le Chemineau ("הנווד") ליברית לאופרה באותו שם, דרמה לירית שהלחין קסבייה לרו, והוצגה בבכורה בפריז ב-1907. עבור לרו הוא כתב את הליברית ל-Le Carillonneur ("הפעמונאי"), המבוססת על הרומן מאת ז'ורז' רודנבך (אופרה-קומיק, 20 במרץ 1913). עדיין עבור אותו מלחין, הוא הלחין את הליברית ל-La plus forte ("הכי חזק") בשיתוף פעולה עם פול דה שודן (אנ'). הבלט L'Impératrice ("הקיסרית") מאת פול וידאל מבוסס על טקסט מאת רישפן (פריז, 1901) שגם כתב את המילים לקונצרט "scène lyrique" ("סצנה לירית") של חברו עמנואל שברייה, La Sulamite ("שולמית"), ועזר עם הליברית של Le roi malgré lui ("המלך למרות עצמו"). הרומן שלו La Glu ("הדבק") היה הבסיס לשתי אופרות אחרות, אחת מאת גבריאל דופון (אנ') (1910) ואחת מאת קמיל ארלנגר. יצירה נוספת שבה שיתף פעולה היא "Soléa", דרמה לירית בארבע מערכות וחמישה סצנות, עם שירה ומוזיקה מאת המלחין האנגלי איזידור דה לארה (אנ'), שתורגמה לצרפתית על ידי ז'אן רישפן (קלן, 19 בדצמבר 1907). המלחינה דגמר דה קורבל ריבנר (אנ') השתמשה בטקסט של רישפן לשיר שלה "Te Souvient-il." ("האם הוא זוכר"). Mam'selle Napoléon היא קומדיה מוזיקלית מאת ג'וזף ו. הרברט (אנ') המבוססת על מחזה מאת ז'אן רישפן, עם מוזיקה מאת גוסטב לודרס (אנ'), שהצגת הבכורה שלה הייתה בתיאטרון ניקרבוקר בניו יורק, 8 בדצמבר 1903, בכיכובה של אן הלד.
ישנם למעלה מ-100 שירים מאת ז'אן רישפן אשר היוו השראה למספר רב של מוזיקאים. ארבעים שירים מתוך "Les Caresses" ("הליטופים") משכו את תשומת לבם של מלחינים כדוגמת צזאר קואי, לואי ויירן, קמיל ארלנגר, אנדרה מסאז'ה, גבריאל דופון (אנ'), אוגיסט שאפואי (אנ'), אלפרד ברינו (אנ') וניקולאי סוקולוב (אנ'). Le bateau rose ("הסירה הוורודה") היה שירו הפופולרי ביותר בקרב מלחינים, שהולחן יותר מעשר פעמים, כולל מאת פול לאקום (אנ'). ישנם מספר תרגומים של Où vivre ? (היכן לחיות?) שהולחנו: האחד באיטלקית על ידי אלפרדו קאזלה, ושני תרגומים לרוסית, האחד שהולחן על ידי קואי והשני (Где жить?) הולחן על ידי מיכאיל איפוליטוב-איוואנוב, לאופוס 22 שלו.
למעלה מ-20 שירים מ-"La Mer" ("הים") הולחנו, במיוחד "Larmes" ("דמעות") עם 8 לחנים שונים שונות, כולל אלה של צזאר קואי, גבריאל פורה ואלפרדו קאזלה.
16 שירים מ-La chanson des gueux ("שיר הקבצנים") היו המקורות ללחנים. "Miarka la fille à l'ours" ("מיארקה הילדה עם הדוב") העניק השראה במיוחד לאלכסנדר ז'ורז' (אנ'), ובמקביל נתן השראה לשתי יצירות מאת ארנסט שוסון או ארתור הונגר, ואחת מאת פרדריק דיליוס.
רק שני שירים מ-La bombarde, contes à chanter ("ההפצצה, סיפורים לשיר") הולחנו: Trois petits oiseaux dans les blés ("שלושה ציפורים קטנות בחיטה") ו-Les deux ménétriers ("שני המינסטרלים") (ססיל שמינאד, קואי, רובר דיסו (אנ') - כמו גם אדית פיאף). יש גם שישה לחנים של La Chanson de la Glu ("שיר הדבק") מתוך הרומן La Glu ("הדבק") (ביו השאר של שארל גונו), שני שירים מתוך Par le Glaive ("לפי החרב"), בהם אחד שרישפן עצמו הלחין.
השירים הולחנו גם על ידי מלחינים מודרניים יותר כמו ז'ורז' ברסנס שהלחין שני שירים מתוך La chanson des gueux.